**Muudatus nr 6**

02.09.2010 sõlmitud

üürilepingu nr Ü4032/12 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud *üürileandja*), mida esindab volikirja alusel haldusteenuste direktor Karel Aasrand

ja

**Eesti Vabariik Tallinna Vangla kaudu,** registrikood 70001113,asukoht Linnaaru tee 5, Soodevahe küla, Rae vald, Harjumaa 75322 (edaspidi nimetatud *üürnik*), mida esindab põhimääruse alusel vanglateenistuse haldusosakonna juhataja Risto Lindeberg,

edaspidi eraldi või ühiselt nimetatud *pool* või *pooled*,

võttes arvesse, et

1. üürileandja ja Tartu Vangla vahel on 02.09.2010 sõlmitud üürileping nr Ü4032/12 (edaspidi nimetatud ka *leping*) **Jõgeval Suur tn 1** asuva üüripinna kasutamiseks. Justiitsministri 14.12.2023 määrusega nr 29 „Vanglatega seotud justiitsministri määruste muutmine“ (edaspidi nimetatud *justiitsministri* *määrus nr 29*) muudeti justiitsministri 24.01.2007 määrust nr 5 „Tallinna Vangla teenistujate koosseis“, mille alusel liideti Tartu Vangla kriminaalhoolduse osakond Tallinna Vangla kriminaalhoolduse osakonnaga. Eelnevast tulenevalt loetakse käesoleva üürileping nr Ü4032/12 pooleks Tartu Vangla asemel Tallinna Vangla;
2. üürileandja ja Viru Vangla vahel on 02.09.2010 sõlmitud üürileping nr Ü4033/12 **Jõgeval Suur tn 1** asuva üüripinna kasutamiseks. Justiitsministri määruse nr 29 alusel liideti Viru Vangla kriminaalhoolduse osakond Tallinna Vangla kriminaalhoolduse osakonnaga, mille tõttu on pooled kokku leppinud lõpetada 02.09.2010 sõlmitud üürileping nr Ü4033/12 ning lisada üürilepingu nr Ü4033/12 alusel Viru Vangla kasutuses olev üüripind alates 01.11.2024 käesoleva lepingu nr Ü4032/12 alusel kasutatava üüripinna hulka. Eelnevast tulenevalt muudetakse lepingus üüripinna suurust, lepingu lisaks nr 1 olevat plaani, lisaks nr 8 olevat sisustuse loetelu ning korrigeeritakse lisas nr 3 kasutustasu suurust;
3. üürileandja on 13.03.2024 kirjaga teavitanud üürnikku lepingu tingimuste muutmisest alates 01.01.2025,

lepivad pooled kokku alljärgnevas (edaspidi nimetatud *kokkulepe*):

1. Muuta lepingus üürniku andmeid järgmiselt:

**üürnik Tallinna Vangla**

Registrikood: 70001113

 Juriidiline aadress: Linnaaru tee 5, Soodevahe küla, Rae vald, Harjumaa 75322

Telefon: (372) 612 7539

E-post: talv.info@just.ee

Esindaja lepingu sõlmimisel: vanglateenistuse haldusosakonna juhataja Risto Lindeberg, põhimääruse alusel

Kontaktisik: vanglateenistuse haldusteenistuse juht Raivo Pruuel

 Kontaktisiku telefon: (372) 612 7532

Kontaktisiku e-post: raivo.pruuel@just.ee

1. Muuta lepingu **eritingimuste punkti 2.4** ja lugeda see **alates 01.11.2024** õigeks alljärgnevas sõnastuses:

„**2.4. Üüripind ja selle suurus**:Jõgeval Suur tn 1 asuvas kohtu- ja politseihoones asuvad ruumid kasuliku pinnaga **108,8 m²,** millest üürniku ainukasutuses on 106,5 m² ja ühiskasutuses 2,3 m².

*Üüripinna arvestamisel on aluseks hoone suletud netopind, millest on maha arvestatud hoonet kui tervikut teenindavate tehniliste ruumide pind, trepikojad ja vertikaalsed läbiviigud. Ühiskasutuses olevat üüripinda ning territooriumi kasutab üürnik ühiselt koos teiste üürnikega.*

Üüripinna asukoht ja paiknemine on näidatud lepingule lisatud plaanil (**Lisa 9**).

Üüripinna juurde kuulub välisterritoorium pindalaga **1 511,0 m²** (üürnike ühiskasutuses), millest ühiskasutusse Tallinna Vangla ja Prokuratuuriga jääb **4 parkimiskohta**.“.

1. Muuta **lepingu** **lisa nr 8 „Üürileandja poolt hangitud sisustuse loetelu“** ja asendada see **alates 01.11.2024** käesoleva kokkuleppe lisaga nr 1.
2. Muuta **lepingu lisa nr 9 „Üüripinna (hoone) plaan“** ja asendada see **alates 01.11.2024** käesoleva kokkuleppe lisaga nr 2.
3. Muuta **lepingu** **lisa nr 12 „Üür ja kõrvalteenuste tasu“** ja asendada see **alates 01.11.2024** käesoleva kokkuleppe lisaga nr 3.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe on koostatud ja allkirjastatud digitaalselt. Kokkulepe jõustub viimase digiallkirja andmise kuupäevast arvates.

**Kokkuleppele lisatud lepingu lisad:**

1. **Lepingu lisa nr 8 „Üürileandja poolt hangitud sisustuse loetelu“**
2. **Lepingu lisa nr 9 „Üüripinna (hoone) plaan“**
3. **Lepingu lisa nr 12 „Üür ja kõrvalteenuste tasu“**

**Üürileandja** **Üürnik**

*(allkirjastatud digitaalselt) (allkirjastatud digitaalselt)*

Karel Aasrand Risto Lindeberg

haldusteenuste direktor vanglateenistuse haldusosakonna juhataja

Riigi Kinnisvara AS Tallinna Vangla